 Na RICHARD MUNGUTI WANACHAMA wanne wa mrengo wa Azimio waliokamatwa Mei 2, 2023 wakishiriki katika maandamano wameshtakiwa na kuachiliwa kwa dhamana ya Sh4, 000 pesa tasilimu. Wanne hao wanaomuunga mkono kinara wa Azimio, Raila Odinga ni Cleophas Omuhanga, Dennis Wambuke, Stephen Olando na Mochael Muli. Omuhanga pamoja na wenzake walishtakiwa mbele ya hakimu mkazi Eric Mutunga. Kiongozi wa mashtaka alieleza hakimu kwamba washtakiwa hao walitiwa nguvuni katika mtaa wa mabanda wa Kware eneo la Embakasi wakijiandaa kuwasha moto magurudumu ya magari. Washtakiwa walidaiwa walitekeleza uhalifu huo kwenye barabara ya Outering, Nairobi. Hakimu alifahamishwa kuwa washtakiwa walikuwa katika kundi kubwa la watu waliojitokeza kushiriki maandamano ambayo serikali ilikuwa imepiga marufuku. Hakimu alielezwa magurudumu ambayo wanne hao walikuwa wanajiandaa kuwasha moto yalihifadhiwa katika kituo cha polisi cha Embakasi kama ushahidi. Maafisa wa polisi kadhaa ndio wameorodheshwa kuwa mashahidi.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  